 Refugjatët nga Lindja e Mesme
Dhuna, shkaku kruyesor i largimit të tyre përmes Mesdheut
Ndërsa politikanët evropianë debatojnë mbi emigracionin, anijet vazhdojnë të vijnë. Në Reggio Calabria në jugun italian, mbi 400 migrantë mbërritën në breg me anije gjermane. Gjermania po ashtu po përballet me një barrë të rendë refugjatësh. Mbi 400 mijë azil-kërkues pritet të arrijnë atje këtë vit ose sa dyfishi i një viti më parë. Kjo bëri që Kancelarja gjermane Angela Merkel të zhvillonte një takim emergjent javën e kaluar ku bëri thirrje që partnerët evropian të ndajnë përgjegjësitë: Qindra refugjatë kalojnë çdo javë nga stacioni milanez në rrugëtimin drejt Gjermanisë. Vullnetarja për ndihmat, Susy Iovieno, u ofron atyre ushqim, rroba dhe këshilla. Ajo thotë se Evropa duhet të bëjë reforma. Evropa do të debatojë propozime të tilla të mërkurën, përfshi sistemin e kuotave për vendet anëtare për pranimin e azilantëve. Hungaria, vend kalimtar i migrantëve që vijnë nga Ballkani, është një prej vendeve që nuk pranon kuota. Ja si reagoi kryeministri Viktor Orban: Shumë vende evropiane fajësojnë kaosin në Libi për prurjet dhe kanë bërë thirrje për vendosjne e anijeve luftarake pranë brigjeve libiane. Khalifa al Ghweil, kryeministri i përkohëshëm i Qeverisë së Shpëtimit Kombëtar, njera prej dy qeverive rivale në Libi, i hedh poshtë propozime të tilla. Amnesty International thotë se migrantët janë subjet i kushteve të tmerrshme në Libi gjë që po i detyron shumë prej tyre të largohen përmes Mesdheut. Magdalena Mughrabi-Talhami është me Amnesty International: Rreziqet me të cilat ndeshen këta emigrantë në përpjekje për të doli në pah para pak ditësh. Pamjet e nënujshme nga autoritetet italiane tregojnë anijen ku mbi 700 njerëz u mbytën muajin e kaluar në brigjet e Libisë. Shumë trupa janë ende të bllokuar brenda anijes.